kardosdrur/scandi-wiki huggingface dataset:
Recato

Recato A/S, Cato's litografiske Anstalt A/S, oprindeligt Chr. Cato's litografiske Etablissement var en dansk grafisk virksomhed, grundlagt 30. september 1869 af litograf Jens Chr. Cato (1842-1918). Selskabet blev likvideret 1988.

I året 1893 overtoges Carl Fred. Cato's litografiske Etablissement, der var grundlagt i 1867, og i 1915 overtoges det af Nordisk Reproduktionsanstalt drevne stentrykkeri, der var oprettet i 1913 (af Gyldendalske Boghandel, Nordisk Forlag). I 1933 omdannedes virksomheden til et aktieselskab og skiftede navn til A/S Recato

Selskabets leder var E.A.V. Birch (1880-1949), udlært 1899 hos grundlæggeren, driftsleder 1914 og direktør 1934.

Bestyrelse i 1950: Landsretssagfører R. Magtengaard (f. 1904), formand, direktør S.H. Birch (f. 1912), direktør O.H.C. Birch og frøken E.E. Erslev. Direktion i 1950: Ovennævnte S.H. Birch og O.H.C. Birch.

Firmaet lå i Kronprinsessegade 54 i København, men flyttede senere til Herlev.

Kilder 
 Danmarks ældste forretninger 1100-1911, Kraks Forlag 1950

Grafiske virksomheder i Danmark
Tidligere virksomheder i København
Danske virksomheder etableret i 1869
Ophørt i 1988
Herlev
Keld Moseholm

Keld Moseholm Jørgensen (født 26. april 1936 i Freltofte, Nørre Lyndelse Sogn, død 31. maj 2023 i Svendborg) var en dansk billedhugger. 

Keld Moseholm arbejdede med den naturalistiske skulptur, især kvindefiguren og børn. Dels har han siden begyndelsen af 1980'erne arbejdet med en helt anden slags skulptur, hvor små tykke mandstumlinger boltrer sig på forskellig vis. Keld Moseholm fik en hovedpris i Australien, ved udstilling Sculpture by the Sea ved Bondi Beach.

Eksterne henvisninger 
 Keld Moseholm

Reference 

Billedhuggere fra Danmark
Personer i Kraks Blå Bog (afdøde)
The Mask (film)

Masken eller The Mask (originaltitel) er en amerikansk action/komedie film fra 1994 med Jim Carrey (Stanley Ipkiss/The Mask), Cameron Diaz (Tina Carlyle), Peter Riegert (Lt. Kellaway) og Amy Yasbeck (Peggy Brandt). Filmen er instrueret af Chuck Russel og produceret af New Line Cinema.

Handling 

Den handler om den uheldige og undertrykte Stanley Ipkiss som finder en magisk maske som gør ham til en tegnefilmsagtig fyr med et grønt hoved. Han kan gøre alting og være alting og han er vildt karismatisk og kan score alle damer. Men med maskens magiske kræfter er der andre der er ude efter den. Stanley har også en hund der hedder Milo.

Idéen bag 
Masken, som figur, er inspireret af gamle Tex Avery og Chuck Jones tegnefilm, hvilket kraftigt kan ses i en scene på "Coco Bonco klubben". Derudover er filmen baseret på en tegneserie af samme navn; The Mask.

Senere er der kommet en tegnefilms-serie (The Mask) med Rob Paulsen som Maskens stemme på engelsk, og Peter Zhelder på dansk. Serien hed også The Mask.

Medvirkende 
 Jim Carrey - Stanley Ipkiss/The Mask
 Peter Riegert - Lt. Mitch Kellaway
 Peter Greene - Dorian Loki Tyrell
 Cameron Diaz - Tina Carlyle
 Orestes Matacena - Niko
 Richard Jeni - Charlie Schumaker
 Amy Yasbeck - Peggy Brandt
 Ben Stein - Dr. Arthur Neuman
 Reginald E. Carthey - Freeze
 Denis Forest - Sweet Eddy
 Nancy Fish - Mrs. Peenman

Eksterne henvisninger 
 

Komediefilm fra USA
Amerikanske film fra 1994
Edvard Fortling

Christian Edvard Fortling (10. april 1809 i København – 12. august 1875 sammesteds) var en dansk litograf.

Edvard Fortling var søn af bogholder, senere administrator ved lottoet Christian Frederik Fortling og Bertha Andersen og kom allerede 1819 ind på Kunstakademiets frihåndstegneskole, avancerede 1829 til gipsskolen og uddannede sig derefter som malersvend. Af helbredsgrunde kastede han sig over litografi og arbejdede først rent håndværksmæssigt i Meyers Voksdugsfabrik, men begyndte derefter at udvikle sig i mere kunstnerisk retning. Han modtog 1853 støtte fra Den Reiersenske Fond til at studere litografisk teknik i udlandet. 1838 og i årene 1852-1873 udstillede han 16 gange på Charlottenborg Forårsudstilling. Han var også med på den nordiske udstilling i 1872.

Fortling litograferede en del videnskabelige tegninger for zoologer og læger og udførte mange portrætter, der primært havde forlæg i malerier fra samtiden. Han havde et samarbejde med anstalter såsom Em. Bærentzen & Co., Det kongelige Stentrykkeri, Bing & Ferslew og Det Hoffensbergske Etablissement, men kunne efter at have været i udlandet i sine senere år selv trykke sine litografi­er.

Han er begravet på Garnisons Kirkegård.

Kilder 
 H.S.H., "Edvard Fortling", i: Merete Bodelsen og Povl Engelstoft (red.), Weilbachs Kunstnerleksikon København: Aschehoug 1947-52.
 Laura Bjerrum, "Edvard Fortling", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 

Danskere i 1800-tallet
Personer fra København
Litografer fra Danmark
Det Kongelige Stentrykkeri

Det Kongelige Stentrykkeri var Danmarks første litografiske virksomhed, etableret i 1820.

Efter at Aloys Senefelder 1796 havde opfundet litografien, viste den sig her 1811. Dens første udøver her i landet var thüringeren Heinrich Wenzler. Allerede 1815 trådte imidlertid kunst- og musikhandler C.C. Lose til, for det var jo især med hensyn til nodetryk at litografien straks syntes så anvendelig. I samme år erhvervede Lose privilegium til at anlægge et stentrykkeri og gik i kompagni med Wentzler. Uheld opstod imidlertid, virksomheden betalte sig ikke, og 1820 købte staten anstalten for 2000 Rigsdaler, således at der nu opstod et kongeligt stentrykkeri under major Joseph Abrahamson og løjtnant N.B. Krossings ledelse. Abrahamson var direktør, Krossing inspektør og teknisk leder.

Officerer blev ansat som litografer og underofficerer som trykkere. Det var navnlig militære kort, opmålinger og lignende, som udgik fra anstalten, men den forsøgte sig også med kunstneriske blade. Fra starten i 1820 var oberstløjtnant Jacob Henrik Mansa knyttet til værkstedet. 1843 ophørte etablissementet, men blandt de militære litografer, der fortsatte deres virksomhed må særlig nævnes kaptajn Carl Henckel samt Mansa.

Kilder 
 André Lütken (red.), Opfindelsernes Bog. En Oversigt over Menneskets kulturhistoriske Udvikling og Fremskridt paa Videnskabens, Kunstens, Handelens og Industriens Omraader fra tidligste Tid til vore Dage, bind 1, København: Forlagsbureauet i Kjøbenhavn 1877. Online-udgave

Grafiske virksomheder i Danmark
Danske virksomheder etableret i 1820
Ophørt i 1843
Tidligere virksomheder i København
Statsejede virksomheder i Danmark
Eulachhalle

Eulachhalle er en sportshal i Winterthur i Schweiz, der hovedsagligt bruges til håndbold og er hjemmebane for Pfadi Winterthur og Yellow Winterthur. Der er plads til 2.300 tilskuere i hallen.

I 2008 blev finalerne i EuroFloorball Cul spillet i hallen. Der har også været afholdt verdensmesterskaberne i indendørscykling i hallen i 1997 og i 2007. Ved mesterskaberne i 2007 var der 3.280 tilskuere i hallen .Der har også være afholdt messer og koncerter i hallen.

I oktober 2010 blev der også afholdt en kvalifikationskamp til EM i herrehåndbold 2012 mellem Schweiz og Danmark i hallen.

Noter

Eksterne henvisninger 
 Hallens hjemmeside  

Indendørs idrætsanlæg i Schweiz
Winterthur
Kanton Zürich
3 Count

3 Count var en gruppe af wrestlere i WCW, der blev dannet i december 1999 og eksisterede frem til firmaets lukning i 2001.

Biografi

Medlemmer
Evan Karagias dannede gruppen, og fungerede som leder. I oktober 2000 forlod han gruppen, og dannede i stedet et tag team med Jamie Knoble. Han vendte dog tilbage da Shane Helms forlod gruppen, og taggede med Shannon Moore. 
Shane Helms, også kendt som "Sugar" Shane Helms, brød ud af gruppen i februar 2001. 
Shannon Moore, også kendt som "Hittie", var det eneste medlem af 3 Count, som var konsistent medlem gennem hele holdets historie.

World Championship Wrestling
Etableret i 1999
Ophørt i 2001
Salomon Kalou

Salomon Armand Magloire Kalou (født 5. august 1985) er en fodboldspiller fra Elfenbenskysten, der spiller i Hertha BSC Tidligere har han spillet i Chelsea F.C., hvortil han kom  i 2006 fra Feyenoord.

Han bliver normalt brugt som wing eller angriber.

Referencer 

Fodboldspillere fra Elfenbenskysten
Deltagere ved verdensmesterskabet i fodbold 2010
Deltagere ved verdensmesterskabet i fodbold 2014
Fodboldspillere fra Chelsea F.C.
Fodboldspillere fra Lille OSC
Fodboldspillere fra Feyenoord Rotterdam
Persisterende organiske forurenere

Persisterende organiske forurenere,  evighedskemikalier  eller  POP  (efter eng. Persistent organic pollutants) er organiske forbindelser der ikke nedbrydes i naturen og ophobes igennem fødekæder til dyr og mennesker, hvor de har potentielt skadelige effekter på miljø, og dyrs og menneskers helbred. 

 

Mange af de persisterende organiske forurenere bruges som pesticider (bekæmpelsesmidler). Andre bruges i industrielle processer og ved produktionen af opløsningsmidler, polyvinylklorid og farmaka.

På grund af deres potentielt skadelige egenskaber er mange af de mest persisterende organiske forurenere blevet forbudt ifølge Stockholm Konventionen af 2001. I Danmark må der kun bruges bekæmpelsesmidler, der er optaget på listen over godkendte bekæmpelsesmidler.

Kemi 

Blandt de vigtigste persisterende organiske forurenere er aldrin, chlordane, DDT, dieldrin, endrin, heptachlor, hexachlorbenzen (HCB, perchlorbenzen eller PCB), mirex, polyklorerede biphenyls, polyklorerede dibenzodioxiner, polyklorerede dibenzofuraner, toxaphen og perfluoralkylforbindelser eller PFAS som f.eks. perfluoroktansulfonsyre eller PFOS.

Andre kendte persisterende organiske forurenere omfatter polycykliske aromatiske hydrocarboner (PAH), nogle bromerede flammehæmmere samt nogle organiske metalforbindelser som TBT, tributyltin.

Disse stoffers giftighed og persistens hænger sammen med deres lave opløselighed i vand, deres høje opløselighed i lipider (fedtstoffer) og høje molekylmasse. En betydende følge af deres høje fedtopløselighed er deres evne til at passere biologiske membraner om celler og celleorganeller som mitochondrier og cellekerner. En anden betydende følge af deres høje fedtopløselighed er deres akkumulation i levende organismers fedtvæv. Disse forhold betyder store sundhedsmæssige risici for mennesker og dyr.

Anvendelsesområder 

 Brandslukning
 Emballage til fødevarer
 Forkromning
 Klæbemidler
 Maling og lak
 Imprægnering af tøj, sko m.m.m
 Kosmetik
 Teflonbelægninger på gryder, stegepander m.m.m.

Se også 

 Biomagnifikation
 Fødekæde
 Miljø
 Organisk kemi
 Plastforurening

Referencer 

 
Miljø og samfund
Miljøkemi
Toksikologi
Forurening
Affaldshåndtering
Harry Mulisch

Harry Mulisch (født 29. juli 1927, død 30. oktober 2010) var en hollandsk forfatter.  Han regnes som en af det 20. århundredes vigtigste nederlandske forfattere, og han er mest kendt for bogen De ontdekking van de hemel, som udkom første gang i 1992. Nogle sammenligner denne bog med Thomas Manns mesterværk Troldfjeldet.

Bibliografi 
 archibald strohalm (1952)
 Het stenen bruidsbed (1959)
 Twee vrouwen (1975)
 De aanslag (1982)
 De pupil (1987)
 De elementen (1988)
 De ontdekking van de hemel (1992)
 De procedure (1998)
 Het theater, de brief en de waarheid (2000)
 Siegfried (2001)

Referencer

Eksterne henvisninger 

Romanforfattere fra Holland
Dramatikere fra Holland
Digtere fra Nederlandene
Essayister
Øgadekvarteret (Aarhus)

Øgadekvarteret er et kvarter i Aarhus. Det udgør den nordøstlige del af Vesterbro og er beliggende i Aarhus Midtby. 

Området afgrænses af Langelandsgade, Ny Munkegade, Kaserneboulevarden, Høegh-Guldbergs Gade, Nørregade, Nørre Allé, og Vesterbro Torv. 

Kvarteret er opført fra slutningen af 1800-tallet frem til ca. 1920. Fra begyndelsen lå kvarteret i udkanten af Aarhus, men som følge af et stigende indbyggertal samt industrialiseringen, opførte man såvel boliger som virksomheder. 

Området har sit navn eftersom at gaderne er opkaldt efter danske øer, hvor Sjællandsgade er den længste. Der er dog andre gader på Vesterbro i umiddelbart nærhed, såsom Mønsgade og Saltholmsgade der ligeledes er opkaldt efter danske øer, men ikke er en del af kvarteret. Langelandsgade grænser op til kvarteret men er ligeledes ikke en del af Øgadekvarteret.

Galleri 
Gademiljøer

Markante bygninger

Kilder  
 Århus Kommune: Ø-gade Kvarteret, Århus  Magistratens 2. Afdeling, 1983
 Århusleksikon

Eksterne henvisninger 

 Stasarkivarens Blog om Øgadekvarteret
 Århus Stiftstidende: Nedrivningsbølgen har nået Øgadekvarteret Debat og artikler om Øgadekvarteret
 MitHood på Aarhus Kommunes hjemmeside

Bydele i Aarhus
Søren Revsbæk

Søren Revsbæk (født 19. januar 1968) er tidligere viceborgmester i Næstved Kommune og er i dag menigt medlem af byrådet. Revsbæk har tidligere været folketingskandidat for partiet Venstre. Han er uddannet HD i regnskab og var frem til 2015 registreret revisor, hvor han i efteråret 2015 tog eksamen som statsautoriseret revisor. 

Søren Revsbæk er kendt fra den offentlige debat gennem læserbreve i dagblade og udsendelser på Næstved Lokal Radio.

Baggrund 
Søren Revsbæk blev født på Næstved Centralsygehus som søn af overlærer Lise Revsbæk og direktør Frank Martens. Han gik på Lille Næstved Skole og fortsatte på Næstved Handelsskole.

Søren Revsbæk er samboende med landskabsarkitekt Eva Rasmussen og har to børn. De bor i Næstved by.

Arbejde 
Efter endt handelsskoleuddannelse startede han som revisorelev og læste sideløbende HD på Handelshøjskolen i København. Han blev i 1993 registreret revisor. I november 2015 tog han eksamen som statsautoriseret revisor. Søren Revsbæk etablerede i september 1993 eget revisionskontor i Næstved under firmanavnet "Revsbæk Revision."  

Tillige med sin revisionsvirksomhed er Søren Revsbæk underviser på Regnskabsskolen og forfatter til Bogen om skat for selvstændige samt medforfatter til Bogen om Fradrag (2016) og Bogen om årsafslutning i bogholderiet (2017).

Revsbæk Revision er medlem af FSR - Danske Revisorer.

Politisk karriere 
Søren Revsbæk startede sin politiske karriere som medlem af Venstres Ungdom i 1985. I 1987 blev han medlem af VU's Landsstyrelse.

Søren Revsbæk har været medlem af Næstved Byråd siden 1990, og har haft flere betydningsfulde poster bl.a. som viceborgmester, formand for Ejendomsudvalget, formand for Havneudvalget og formand for Teknisk Udvalg m.v. I den nuværende valgperiode er han medlem af Økonomiudvalget samt Børn- og Skoleudvalget.

I perioden 1994 til 1999 var han Venstres folketingskandidat i Vordingborgkredsen og blev senere i perioden 2003 til 2006 partiets folketingskandidat i Næstvedkredsen indtil kommunalreformen ændrede kredsinddelingen.

Tidligere folketingskandidater fra Venstre
Viceborgmestre fra Venstre
Medlemmer af Næstved Byråd
Revisorer fra Danmark
Sekundærrute 425

Sekundærrute 425 er en dansk landevej der går fra Hejnsvig i Billund Kommune, til Kalvslund i Esbjerg Kommune. På sin 38 km lange rute passerer vejen Hejnsvig, Hovborg, Holsted, Holsted Stationsby og Tobøl. Et sted på ruten deler ruten vej med Sekundærrute 191 (den gamle hovedvej A1 mellem Esbjerg og Kolding, som nu er erstattet af Esbjergmotorvejen).

425
Lance Storm

Lance Timothy Evers (født d. 3. april 1969), bedre kendt som Lance Storm, er en canadisk fribryder, som bl.a. har kæmpet for Extreme Championship Wrestling, World Championship Wrestling og World Wrestling Entertainment.

Eksterne henvisninger 

 

 

Wrestlere fra Canada
Evan Karagias

Evan Karagias (født d. 27. november 1973) er en amerikansk fribryder, som bl.a. har kæmpet for World Championship Wrestling og Xtreme Pro Wrestling. Han er tidligere WCW Cruiserweight mester og WCW Hardcore mester.

Biografi
Evan Karagias er af græsk oprindelse, på sin fars side. Han arbejdede som skuespiller i forskellige sæbeoperaer og model, før han fik sin gennembrud som wrestler.

Eksterne henvisninger 
 
 

Wrestlere fra USA
Shannon Moore

Shannon Brian Moore (født d. 27. juli 1979), bedre kendt som Shannon Moore, er en amerikansk fribryder, som bl.a. har kæmpet for World Championship Wrestling, World Wrestling Entertainment og Total Nonstop Action.

Eksterne henvisninger 

 
 

Wrestlere fra USA
Crowbar

Crowbar kan henvise til flere ting:
 Den amerikanske fribryder Devon Storm
 Det amerikanske metalband Crowbar (band)
Vito

Vito har flere betydninger:
 Don Vito, en person, der blandt andet optrådte i en række tv-programmer
 Vito LoGrasso, en amerikansk fribryder
 Mercedes-Benz Vito, en varebil

Se også 

 San Vito (flertydig)
Hongkongs flag

Hongkongs flag er rødt og bærer i midten et blomsteremblem. Flaget blev indført og første gang hejst 1. juli 1997 da Hongkong blev tilbageleveret fra Storbritannien til Kina. Flaget bærer samme røde farve som Kinas flag og dette henviser til Hongkongs status som Speciel Administrativ Region. Blomsten som afbildes er et såkalt Hongkong-orkidetræ (Bauhinia Blakeana). De fem stjerner i blomsten er også en reference til Kinas flag.

Hongkongs flag rangerer efter Folkerepublikken Kinas flag, som føres som nationalflag.

Flag fra Asien
Nationale flag
Flag
Jason Broyles

Jason Broyles (født d. 27. april 1970), bedre kendt som EZ Money og Jason Jett, er en tidligere amerikansk fribryder, som bl.a. kæmpede for Extreme Championship Wrestling og World Championship Wrestling.

Eksterne henvisninger 

 

Wrestlere fra USA
Sekundærrute 417

Sekundærrute 417 er en fortsættelse af Sekundærrute 449. Ruten udgår fra den lille by Foldingbro i Vejen Kommune. Ruten er 50 kilometer lang og passerer byerne Brørup, Bække, Egtved, og Ødsted, hvorefter den ender i Vejle og fortsætter som Sekundærrute 442.

Kilder 

417
Li Ka-shing

Li Ka Shing, (李嘉誠, Lǐ Jiāchéng født 13. juni 1928 i Chaozhou i provinsen Guangdong i Kina), er verdens rigeste person af kinesisk baggrund, og er blevet rangeret som den 10. rigeste person i verden af Forbes Magazine. Han er formand for Cheung Kong Holdings i Hongkong.

Biografi 
Li Ka-shing flygtede i 1940 fra japanske besættelsesstyrker til Hong Kong. Han grundlagde sin første virksomhed, Cheung Kong (Long River) i en alder af 19 år. Den producerede kunstige blomster, plast, der blev eksporteret, primært til USA. Efter kun tolv år havde virksomheden en omsætning på ti millioner Hong Kong dollars om året.
Ved vellykkede investeringer har han mangedoblet formuen.

Han ejer andele i mange af verdens største containerhavne, for eksempel i Hongkong, Kina, Rotterdam, Panama og Bahamas. I 1972 blev Cheung Kong Holdings børsnoteret. I 1979 fik han aktiemajoriteten i Hutchison Whampoa Limited.

Erhvervsfolk fra Kina
Hutchison Whampoa
Milliardærer
Jerup Hede

Jerup Hede er et 1.696 ha. stort hedeområde, beliggende nordvest for Jerup, 13 km nordvest for Frederikshavn. Vest for Jerup Hede ligger Råbjerg Mose, mod nord ligger Napstjært Mose og Ålbæk Klitplantage, mod øst ligger Ålbæk Bugt, og mod syd ligger Kragskov Hede og Tolshave Mose.

Området er det vigtigste i landet for den truede dagsommerfugl Hedepletvinge.
I området findes det største areal med landskabstypen rimmer og dobber i Danmark. Det er rester af den revlestruktur, der findes ude i vandet langs kysten, der er bevaret efter landhævningen. Revlerne kaldes rimmer og moseområderne mellem dem kaldes dobber. 

Den er en del af Natura 2000-område 3: Jerup Hede, Råbjerg og Tolshave Mose, der er både habitat- og fuglebeskyttelsesområder (H3, F6). Et område på 99 ha. blev fredet i 1950

Se også 
 LIFE ASPEA – et projekt for forbedring af levevilkårene for hedepletvingerne.

Eksterne kilder og henvisninger 

3: Jerup Hede, Råbjerg og Tolshave Mose 

Naturområder i Nordjylland
Fredede arealer i Danmark
EU-habitatområder i Danmark
Fuglebeskyttelsesområder i Danmark
Frederikshavn Kommunes geografi
Elix Skipper

Elix Skipper (født d. 15. december 1967), også kendt som Primetime, er en amerikansk-canadisk fribryder, som bl.a. har kæmpet for World Championship Wrestling og Total Nonstop Action.

Eksterne henvisninger 
 
 

Wrestlere fra USA
Wrestlere fra Canada
Mike Knox

Michael Shawn Hettinga (født d. 17. juli 1978), bedre kendt som Mike Knox, er en amerikansk fribryder, som bl.a. har kæmpet for World Wrestling Entertainment.

Eksterne henvisninger 

 

Wrestlere fra USA
HMS Hercules (1868)

Panserskibet HMS Hercules var efterfølgeren til HMS Bellerophon, i forbedret udgave. Royal Navys chefkonstruktør E.J. Reed var nødt til at tage i betragtning, at der var fremkommet nye og kraftigere kanoner, så derfor fik Hercules både de hidtil kraftigste kanoner på et krigsskib, og et panser, der ligedes var gjort kraftigere. Hercules var det fjerde af foreløbigt fem skibe i Royal Navy med dette navn, og var opkaldt efter den græske gudesøn Herakles.

Konstruktion 

Da Hercules skulle tegnes, måtte Royal Navys chefkonstruktør E.J. Reed se i øjnene, at Krupp i Tyskland var i gang med at konstruere kanoner med projektilvægt på 300 og 600 pund, og at Admiralitetet ønskede et skib, der kunne modstå dem. Det nye panserskib fik derfor et panser på 229 mm, der kunne modstå 22,9 cm kanoner på en afstand af 900 m og mere. Hvor Bellerophon havde haft fem 22,9 cm kanoner i hver bredside, fik Hercules fire 25,4 cm kanoner i hver side, og de blev opstillet, så de yderste også havde skudmulighed forud og agterud. De nye kanoner gjorde Hercules til sin tids kraftigste krigsskib. Projektilerne havde en vægt på 400 pund, og en trænet kanonbesætning kunne afgive skud med 70 sekunders mellemrum. Foruden kanonerne i bredsiden havde Hercules en 22,9 og to 17,8 cm kanoner i både stævn og hæk, til skydning direkte for og agter.

Tjeneste 
Ved afleveringen i november 1868 indgik Hercules i den britiske Kanalflåde, og gjorde tjeneste her frem til 1874. Under Kanalflådens anløb af Gibraltar i 1871 måtte Hercules påtage sig opgaven med at trække Agincourt fri fra Pearl Rock, hvor den var gået på grund. Vædderstævnens farlighed blev vist i december 1872, da Northumberland rev sig løs af sine fortøjninger og drev ind på Hercules''' stævn, hvilket gav skader på begge skibe. I 1874-75 var Hercules på værft og blev derpå flagskib for den britiske Middelhavsflåde i 1875-77. I 1877-78 lå det i Portsmouth og fik her monteret to torpedoapparater. Senere i 1878 blev Hercules flagskib for den særlige eskadre, der blev udrustet, da det trak op til krig mod Rusland. I 1879-81 var Hercules i Skotland som vagtskib på floden Clyde. I 1881-90 var Hercules flagskib for den britiske reserveflåde, og i 1892-93 blev skibet moderniseret og fik installeret hurtigtskydende kanoner og fik ved samme lejlighed sine master og rigning erstattet af militærmaster. Herefter lå Hercules i reserve i Portsmouth 1893-1904. I 1905 gik skibet til Gibraltar og blev depotskib, og hermed sluttede tjenesten som krigsskib. Navnet blev i 1905 ændret til Calcutta, og skibet blev liggende i Gibraltar til 1914, hvorefter det blev slæbt hjem til Portsmouth og blev stationært skoleskib under navnet Fishguard II. Her lå det med tag over dækket og næsten ukendeligt i forhold til det skib, der i sin tid var blevet betegnet som "Reeds mesterstykke".

 Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes, British Battleships'', 4. udgave 1973,

Noter 

Slagskibe fra Storbritannien
Anja Byrial Hansen

Anja Byrial Hansen (tidligere Pedersen; født 1. november 1973 i Horsens) er en dansk tidligere håndboldspiller, der har deltaget i tre VM-slutrunder, to EM-slutrunder og et enkelt OL i 1996, som hun var med til at vinde. Samme år vandt hun også EM med Danmark.

Hun indstillede i en alder af 23 år karrieren, da hun flyttede til England med sin tidligere mand, Per Pedersen, der skulle spille fodbold derovre. De var gift fra 1997 til 2002 og fik to børn sammen.  er hun gift og har i alt 4 børn.

Referencer 

Håndboldspillere fra Danmark
Personer fra Horsens
Håndboldspillere fra Ikast-Brande Elite Håndbold
Olympiske mestre fra Danmark
Medaljevindere fra Danmark ved sommer-OL 1996
Incipit

Incipit, her begynder, betegner det ord, med hvilket titlen almindeligvis indledes i latinske håndskrifter og i de ældre trykte bøger, som ikke havde noget titelblad.

Kilde 
 Opslag af bibliotekar Carl S. Petersen i Salmonsens Konversationsleksikon bd 12, s. 261

Eksterne henvisninger 

Bøger
Latinske vendinger